ଶିବାନୀ ବାଓକର  (ଜନ୍ମ: ୧୧ ମାର୍ଚ୍ଚ ୧୯୯୪) ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ମରାଠୀ କଥାଚିତ୍ର ଓ ଦୂରଦର୍ଶନ ଧାରାବାହିକ ଆଦିରେ କାମ କରନ୍ତି  । ପ୍ରାରମ୍ଭିକ ଜୀବନ ଓ ଶିକ୍ଷା ଶିବାନୀ ବାଓକର ମହାରାଷ୍ଟ୍ରର ମୁମ୍ବାଇରେ ଜନ୍ମଗ୍ରହଣ କରିଥିଲେ । ମୁମ୍ବାଇର ମାଟୁଙ୍ଗା, ଦାଦର ଓ ମାହିମ ଅଞ୍ଚଳରେ ତାଙ୍କ ପିଲାଦିନ କଟିଥିଲା । ମୁମ୍ବାଇ ସ୍ଥିତ ଡି. ଜି. ରୂପାରେଲ କଲେଜ ଅଫ୍ ଆର୍ଟସ୍‌ରୁ ସେ ସ୍ନାତକ କରିଥିଲେ । ସେ ଜର୍ମାନୀ ଭାଷାର ଜଣେ ବିଶେଷଜ୍ଞ । ତାଙ୍କ ବାପାମାଆଙ୍କ ଉପଦେଶ କ୍ରମେ ସେ ଚାକିରି ଛାଡ଼ି କଥାଚିତ୍ର ଜଗତରେ କାମ କରିବାକୁ ନିଷ୍ପତ୍ତି ନେଇଥିଲେ ।